text: 22-årig i voldsrus
  19 april 2014 kl. 06.10
  En 22-årig mand begik vold flere gange i nat.
  Politiet anholdte i nat en ung mand, efter han flere gange havde begået vold i nattelivet i Horsens.
  Først kom han i klammeri med en anden ung mand, hvorefter han fik en sigtelse for vold af politiet.
  Det skræmte ham dog ikke mere, end at han kort efter overfaldt to andre.
  Herefter sendte politiet ham i arresten.
  Den 22-årige har tidligere været indblandet i voldsepisoder, oplyser politiet til TV SYD.
  